LEPI ČEVELJC

ČEMŠENIŠKA PLANINA

|  |
| --- |
| Sobota, 10.11.2018, ob 8.uriAvtobusna postaja Velenje |
| POVRATEK: okoli 15.ure |
| PREVOZ: posebni avtobus |
| STROŠKI: plačilo avtobusnega prevoza |
| ZAHTEVNOST: lahka, nezahtevna pot |
| OPREMA: planinska obutev, topla oblačila  |
| VREMA: V primeru slabe vremenske napovedi se izlet prestavi. O odpovedi boste obveščeni do petka, 9.11.2018. |
| DOKUMENTI: Dnevnik mladega planinca |
| HRANA IN PIJAČA: iz nahrbtnika |
| PRIJAVE: Prijavite se mentorici Petri Oder Čevnik do srede, 7.11.2018 |
| ČAS HOJE: Dobra ura zmerne hoje do koče na Čemšeniški planini, nato še dodatnih 15 minut do vrha. |

**Posavsko hribovje**

Posavsko hribovje leži na severu in jugu od reke Save in od Ljubljane do reke Sotle. Na severu ga omejujejo reke Nevljica, Motnišnica, Bolska, Voglajna, Šmarski potok in Mestinjščica. Na jugu poteka njegova meja po podoljih, po katerih poteka tudi avtocesta Ljubljana - Zagreb.

**Čemšeniška** **planina**

je planina nad Čemšenikom v predalpskem hribovju Zasavja. Njen najvišji del, Črni vrh, leži na 1205 m nadmorske višine. Čemšeniška planina je na severnem pobočju poraščena z gozdom, na južni strani pa delno travnata. Na mestu, kjer se strme senožeti Čemšeniške planine prelomijo v manjši, bolj raven svet, se nahaja planinska koča na Čemšeniški planini. Od koče je lep razgled na južno stran, kjer lepo vidimo Zasavsko Sveto goro, Roviškovec, Pleše, smučišče Marela in Kum.

**Opis poti**

Z avtobusom se bomo peljali mimo Trojan v vas Šentgotard in naprej do smučarskega centra Prvine. Tu bomo izstopili, prečili smučišče in se usmerili na kolovoz, ki pelje v gozd in se zložno vzpenja. Kmalu bomo prišli na sleme in pot poteka po robu strmih senožeti, od koder se nam odpirajo prelepi razgledi predvsem proti Kumu. Tu moramo hoditi zelo previdno, da ne zdrsnemo po strmem travniku. Kmalu pridemo do mesta, kjer tovorna žičnica preči planinsko pot. Previdno prestopimo in že se znajdemo pri koči na Čemšeniški planini. Po kratkem oddihu in malici bomo nadaljevali pot do Črnega vrha, kjer je vpisna knjiga. Vračali se bomo po isti poti.

VSEM ŽELIMO VAREN KORAK IN VELIKO LEPIH TRENUTKOV NA POTI.